Newt Gingrich

Newton Leroy «Newt» Gingrich  (født 17. juni 1943 i Harrisburg i Pennsylvania i USA) er en republikansk politiker, og kandidat i kampen om republikanernes nominasjon til presidentvalget i USA i 2012.Politico Han var leder av Representantenes hus (Speaker of the House of Representatives) fra 1995 til 1999.

Før han gikk inn i politikken tok Gingrich en doktorgrad i historie i 1971 og jobbet som professor i historie fra 1970 til 1978.MSNBC: 
Profile Newt Gingrich 

 Liv og virke 
 Bakgrunn 
Newt Gingrich er sønn av Newton Searles McPherson og Kathleen Daugherty. Hans foreldre giftet seg i september 1942, da de var henholdsvis 19 og 16 år gamle. Ekteskapet tok slutt bare tre dager etter bryllupet, etter at McPherson hadde slått sin unge hustru; Daugherty var blitt gravid. Newt Gingrich ble født 17. juni 1943. Til Kathleen tre år senere giftet seg med Robert Gingrich, oppdro hun barnet alene.  Robert Gingrich adopterte senere stesønnen, som så fikk hans etternavn. Hans far gikk med på adopsjonen og slapp dermed å betale farsbidrag.George Packer: The Unwinding. Farrar, Straus and Giroux, New York 2013. ISBN 978-0-571-28033-9. s. 18.

Gingrich vokste opp i relativt fattige kår i en leilighet over en bensinstasjon i småbyen Hummelstown i Pennsylvania. Omgangstonen i familien var røff. Stefaren, som var offisere i hæren, var tyrannisk streng, moren manisk-depressiv. 

Som barn av en militærfamilie flyttet Newt mye rundy og gikk på forskjellige militærskoler. Under valgkampen mellom Richard Nixon og John F. Kennedy i 1960 arbeidet han for Nixons kampanje.George Packer: The Unwinding. Farrar, Straus and Giroux, New York 2013. ISBN 978-0-571-28033-9. s. 20. 

Etter Baker High School i Columbus i Georgia i 1961 begynte Gingrich på Emory University i Atlanta, der han i 1965 tok en  B.A.. Allerede fra sin tid på "high school", gikk han i hemmelighet ut med sin geometrilærerinne Jackie Battley; de giftet seg i 1962. Gingrich var da 19 og Battley 26 år gammel. Som gift mann ble ikke Gingrich innkalt til militærtjeneste i Vietnam. 

Hans studium ved Tulane University i New Orleans ble avsluttet først i 1968 med en mastergrad, og i 1971 med en Ph.D. i moderne europeisk historie (Belgian Education Policy in the Congo: 1945–1960).Trip Gabriel: „Gingrich Wields History, Seeking to Add Chapter“ The New York Times, 28. November 2011. Det var i disse årene konen Jackie Battley som økonomisk forsørget dem.

 Politiker 
I 1978 ble Gingrich valgt inn i Representantenes hus fra et distrikt sør i Georgia. Han ble gjenvalgt ti ganger, de fleste gangene uten alvorlig motstand.

Da Dick Cheney ble utnevnt til forsvarsminister i 1989 overtok Gingrich vervet som nestleder for det republikanske mindretallet (minority whip).

Før valget i 1994 gikk Gingrich offentlig ut med en såkalt «Kontrakt med Amerika». I kontrakten lovet Gingrich blant annet å reformere velferdssystemet, en ny og hard linje mot kriminalitet, og balanserte statsbudsjett. Kontrakten ble en suksess, og republikanerne vant flertallet i Representantenes hus for første gang siden 1954.

Den 4. januar 1995 overtok Gingrich som leder av Representantenes hus. Mange av punktene i kontrakten ble vedtatt, tross sterk kritikk fra president Bill Clinton og demokratene. Resten av presidentperioden til Clinton ble svært vanskelig for administrasjonen, da den republikanske majoriteten i både «Huset» og Senatet blokkerte mange budsjettforslag.

I 1997 ble Gingrich den første leder av Representantenes hus som mottok en etisk reprimande fra Huset.Washington Post: House Reprimands, Penalizes Speaker

Valget i 1998 var skuffende for republikanerne. Gingrich hadde før valget gått hardt ut mot Clinton på grunn av den såkalte Lewinsky-skandalen, og de fleste trodde på et republikansk valgskred. Da republikanerne faktisk tapte fem seter, ble presset mot Gingrich stort. Han valgte derfor å trekke seg både fra stillingen som leder og fra setet i Representantenes hus.

 Konsulentvirksomhet 
I 1999 etablerte Gingrich konsulentfirmaet The Gingrich Group, som har jobbet innen flere politiske områder og etter hvert fått flere underavdelinger. Center for Health Transformation ble etablert som en del av gruppen i 2003, og arbeider for omstrukturering innen helsevesenet og den offentlige politikken på dette området.Hjemmeside, hentet 19.11.2011: The Center for Health Transformation 
I perioden 1999 til 2008 skal Gingrich ha mottatt omtrent 1,6 millioner dollar i honorar fra den offentlige finansinstitusjonen Freddie Mac.Bloomberg, hentet 19.nov. 2011: Gingrich Said to Be Paid About $1.6 Million by Freddie Mac

I 2009 startet Gingrich gjennom sitt konsulentfirma en tospråklig nettside, The Americano, rettet mot mennesker med bakgrunn fra spansktalende land i Latin-Amerika.Time: Newt Gingrich Adds Hispanic News/Opinion Website-The Americano

 Familieforhold, religion 
I 2000 inngikk Newt Gingrich ekteskap for tredje gang med tidligere kongressmedarbeider Callista Bisek, som han hadde hatt et utenomekteskapelig forhold til samtidig som han førte an i kritikken mot Bill Clinton under Lewinsky-skandalen.MSNBC: Gingrich admits having an affair in Clinton era

Han konverterte til den katolske kirke i 2009 etter tidligere å ha vært sørstatsbaptist. Han laget senere en dokumentarfilm sammen med sin kone om pave Johannes Paul IIs reise til Polen i 1979, som Gingrich mener var med på å legge grunnlaget for kommunismens fall i Sovjetunionen og Øst-Europa.Huffington Post: Newt Gingrich Explains His Conversion To Catholic Faith

 Presidentvalget 2012 
11. mai 2011 erklærte Newt Gingrich på Twitter at han stiller i primærvalget for å bli republikanernes kandidat i presidentvalget i USA 2012.@newtgingrich «Today I am announcing my candidacy for President of the United States.» I et intervju han gjorde i tv-programmet Meet the Press fire dager senere sa han at han ikke var enig i at det burde endres i Medicare-programmet, slik det foreslås i kongressrepresentanten Paul Ryans budsjettforslag. Ryans forslag har stor støtte blant republikanerne, og Gingrich fikk sterk kritikk fra andre konservative. Han måtte senere gå tilbake på det han hadde sagt.Rachel Weiner (16. mai 2011): Has Newt Gingrich hurt himself on health care?. Washington Post.Michael D. Shear (18. mai 2011): Can Newt Gingrich Control Newt Gingrich?. The New York Times.

 Bokutgivelser og filmer 
Gingrich har skrevet 23 bøker og produsert flere dokumentarfilmer sammen med sin nåværende kone.Newt org: Meet Newt
Hans siste politiske bok, To Save America: Stopping Obama's Secular-Socialist Machine ble utgitt i 2010 og ble en bestselger.MSNBC, hentet 19.nov. 2011: Gingrich: Left redefining ‘American New York Times, hentet 19.nov. 20122: Bestsellers

 Annet 
Gingrich var sterkt imot planene om å bygge en moské nær Ground Zero i USA, og sammenlignet i et tv-program i 2010 disse planene med en situasjon hvor nazister ønsket å sette opp nazistiske skilt nær et Holocaust-museum.Politico: Newt Gingrich compares mosque to Nazis

 Referanser 

 Eksterne lenker 





Kategori:Republikanske presidentkandidater i USA 2012
Kategori:Kongressrepresentanter fra Georgia
Kategori:Historikere fra USA
Kategori:Forfattere fra USA
Kategori:Personer fra Harrisburg
Kategori:Personer fra Muscogee County i Georgia